Кантон начальнигы сотнигы Хәсән Биишев бойороғо буйынса 1850 йылдың 8 авгусында  Мәҫкәү ауылынан 20 ғаилә Урал йылғаһы буйында Йәһүҙә ауылына нигеҙ һала. 33-йәшлек урядник Йәһүҙә Ибраһимов ауылға үҙенең исемен бирә. Ике ауылдың халҡы Аҡ Һыйыр һәм Суҡ Муйыл йылғалары буйында күсенеп йөрөү урынына эйә була. 593 кешәнән торған 60 йортта 457 ат, 350 һыйыр, 500 һарыҡ һәм 97 кәзә булған. Игенселек һәм малсылыҡ менән шөғөлләнгәндәр.